Βασίλης Μουράτος

Ο **Βασίλειος «Βασίλης» Μουράτος** (Αθήνα, 24 Νοεμβρίου 1997), είναι Έλληνας επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για το Περιστέρι.

## Σταδιοδρομία σε συλλόγους

### Πρώτα βήματα
Ο Μουράτος, ξεκίνησε να παίζει μπάσκετ από την ηλικία των 7 ετών, και για δέκα χρόνια υπήρξε μέλος της ομάδας Γ.Σ. Αγίων Αναργύρων έως το 2014 όπου πήρε μετεγγραφή στην ανδρική ομάδα του Ολυμπιακού. 

### Ολυμπιακός Πειραιώς
Το 2014, πήρε μεταγραφή στον Ολυμπιακός Πειραιώς, υπογράφοντας πενταετές συμβόλαιο συνεργασίας. Το ντεμπούτο του το έκανε στις 12 Οκτωβρίου του 2014, εναντίον της ομάδας Απόλλων Πατρών, ματς στο οποίο σκόραρε και τους πρώτους του πόντους με τον Ολυμπιακό. Την πρώτη του χρονιά στον Ολυμπιακός κατέκτησε το Πρωτάθλημα.

Τη σεζόν 2016-17, ο Ολυμπιακός τον παραχώρησε με τη μορφή δανεισμού στην ομάδα Α.Ε. Ψυχικού, για έναν χρόνο. Στις 19 Ιουνίου ο σύλλογος ανακοίνωσε τη λύση της συνεργασίας του με τον παίκτη.

### Φάρος Λάρισας
Δύο μήνες μετά την αποδέσμευσή του από τον Ολυμπιακό, ο Μουράτος υπέγραψε συμβόλαιο με τον νεοφώτιστο Φάρο Λάρισας. Με τον Φάρο ο Μουράτος αγωνίστηκε και στους 26 αγώνες του πρωταθλήματος, έχοντας κατά μέσο όρο: 7.5 πόντους με 43.44% στα δίποντα και 20.97% στα τρίποντα, 2.7 ασίστ και 3 ριμπάουντ.

### Γ.Σ. Περιστερίου
Το καλοκαίρι του 2018 συμφώνησε με την ομάδα του Γ.Σ. Περιστερίου για τρία χρόνια. Στην κανονική περίοδο σε 25 αγώνες είχε Μ.Ο.: 4 πόντοι, 1.9 ασίστ, 1.3 ριμπάουντ ανά 10:40 συμμετοχής.

### Γ.Σ. Λαυρίου
Στις 6 Αυγούστου 2019, ανακοινώθηκε από το Λαύριο, για ένα χρόνο. Τη σεζόν 2019-20 είχε κατά μέσο όρο σε 20 αγώνες: 6.8 πόντους, 3 ριμπάουντ, 2.9 ασίστ και 0.9 κλεψίματα. Στις 16 Ιουλίου 2020, ανανέωσε το συμβόλαιό του για ακόμα μια σεζόν. Στις 30 Ιανουαρίου 2021, σε αγώνα κόντρα στον Π.Α.Ο.Κ (νίκη 84-77), μοίρασε 12 ασίστ κάνοντας ατομικό ρεκόρ, ενώ η επίδοση αυτή είναι και η καλύτερη σε έναν αγώνα στην ιστορία του Λαυρίου. Παράλληλα έγινε ο δεύτερος παίκτης σε ασίστ στην ιστορία της ομάδας με 133. Στις 14 Μαρτίου 2021, έγινε ο 12ος παίκτης στην ιστορία της ομάδας της Λαυρεωτικής που έφτασε τους 300 πόντους. Στις 10 Μαΐου, στην πρώτη νίκη του Λαυρίου στην ιστορία του σε αγώνα play off, πέτυχε 23 πόντους κάτι που συνιστά ατομικό ρεκόρ πόντων, για την πορεία του στο Πρωτάθλημα Ελλάδας. Επίσης με αυτή την επίδοση, έγινε ο 8ος σκόρερ στην ιστορία της ομάδας. Στα ημιτελικά του Πρωταθλήματος, το Λαύριο απέκλεισε τον Προμηθέα Πάτρας, με 3-2 και ενώ επέστρεψε έχοντας 2-0 ήττες. Αγωνίστηκε στους τελικούς, όπου ηττήθηκε από τον Παναθηναϊκό με 3-1. Κατά τη διάρκεια των τελικών ο Μουράτος έφτασε και ξεπέρασε τους 500 πόντους με τη φανέλα του Λαυρίου. Επίσης έγινε ο έκτος παίκτης στα κλεψίματα στην ιστορία του Λαυρίου που έφτασε τα 50. Επίσης συνολικά στην καριέρα του στο 120ό παιχνίδι του στην κατηγορία, ο διεθνής γκαρντ ξεπέρασε τους 800 πόντους και τα 200 εύστοχα δίποντα. Συνολικά στους 33 αγώνες του στο Πρωτάθλημα Ελλάδας, μέτρησε 11.5 πόντους, 2.5 ριμπάουντ, 5 ασίστ και 1.1 κλεψίματα, ενώ σούταρε με 45.9% στα δίποντα, 30.3 στα τρίποντα και 67.2% στις βολές σε 27:35 λεπτά συμμετοχής ανά αγώνα και αναδείχτηκε μέλος της καλύτερης ομάδας της διοργάνωσης για πρώτη φορά στην καριέρα του. Επίσης κέρδισε το βραβείο του πιο βελτιωμένου παίκτη της σεζόν για τη διοργάνωση. 

Στις 19 Ιουλίου 2021, ανανέωσε το συμβόλαιό του με την ομάδα, μέχρι το 2022. Στις 16 Οκτωβρίου, έφτασε τους 549 πόντους με τη φανέλα της ομάδας της λαυρεωτικής και έγινε ο 3ος σκόρερ στην ιστορία της στο Πρωτάθλημα Ελλάδας. Στις 19 Μαρτίου 2022, συμπλήρωσε 1.000 πόντους καριέρας στο Πρωτάθλημα Ελλάδας. Επίσης έφτασε τις 168 βολές και ανέβηκε στην κορυφή της λίστας των παικτών με τις περισσότερες εύστοχες στην ιστορία του Λαυρίου καθώς και τις 300 ασίστ και έγινε ο δεύτερος παίκτης στην ιστορία του Λαυρίου σε αυτή την κατηγορία. Στις 14 Μαΐου, κόντρα στο Περιστέρι μοίρασε 16 ασίστ και ισοφάρισε το ρεκόρ ασίστ σε έναν αγώνα στην ιστορία του Πρωταθλήματος Ελλάδας. Συνολικά τη σεζόν 2021-22, είχε κατά μέσο όρο 11.3 πόντους, 6.3 ασίστ και 3.1 ριμπάουντ κατά μέσο όρο, σουτάροντας με 37% εντός παιδιάς, 25% στα τρίποντα και 73% στις βολές.

### Προμηθέας Πατρών
Την 1η Ιουλίου 2022, ανακοινώθηκε από τον Προμηθέα Πατρών, για την αγωνιστική σεζόν 2022-23. Μέτρησε 6.4 πόντους, 3.4 ριμπάουντ και 2.2 ασίστ με την φανέλα του Προμηθέα στο ελληνικό πρωτάθλημα, ενώ στο Γιούροκαπ είχε απολογισμό 3.4 πόντων και 1.8 τελικών πασών.

### Απόλλων Πατρών
Στις 12 Σεπτεμβρίου 2023, συμφώνησε με την ομάδα του Απόλλωνα Πατρών μέχρι το καλοκαίρι του 2024. Αποχώρησε από την ομάδα τον Δεκέμβριο μετά από 10 παιχνίδια με 6.2 πόντους και 5.2 ασίστ.

### Γ.Σ. Λαυρίου
Στις 22 Δεκεμβρίου 2023, επέστρεψε στο Λαύριο μετά από 1.5 χρόνο. Στις 30 Ιουλίου 2024, ανακοινώθηκε ότι παραμένει στην ομάδα και για την αγωνιστική περίοδο 2024-25.

### Περιστέρι
Στις 18 Σεπτεμβρίου 2025, το Περιστέρι ανακοίνωσε την απόκτηση του αθλητή ως το τέλος της αγωνιστικής περιόδου 2025-26.

## Εθνική ομάδα
Όντως μέλος των Εθνικών Νέων, έχει κατακτήσει μερικά μετάλλια. Το 2013, αγωνίστηκε με την Εθνική Παίδων και κατέκτησε στην Άγκυρα το χρυσό μετάλλιο στο *TBF International Under-16 Tournament*. Την ίδια χρονιά, κατέκτησε το χάλκινο μετάλλιο στο Ευρωπαϊκό Πρωτάθλημα Παίδων. Εν συνεχεία αγωνίστηκε και την επόμενη χρονιά σε μεγάλες διοργανώσεις. Στο Ευρωπαϊκό Πρωτάθλημα Κάτω των 17 και στο Ευρωπαϊκό Πρωτάθλημα Κάτω των 18, στο οποίο κατέκτησε το χρυσό μετάλλιο. Ακολούθως, το 2015, αγωνίστηκε και στο Παγκόσμιο Πρωτάθλημα Κάτω των 19. Το 2016 κέρδισε το χάλκινο μετάλλιο Ευρωπαϊκό Πρωτάθλημα Κάτω των 20 Β' Κατηγορίας που έγινε στην Αθήνα.

Τον Φεβρουάριο του 2021, κλήθηκε για πρώτη φορά στην Εθνική ανδρών ώστε να συμμετάσχει στα προκριματικά του Ευρωμπάσκετ 2022. Ο πρώτος αγώνας ήταν εναντίον της Βοσνίας (ήττα με 69-84), με τον ίδιο να έχει 0 πόντους, 1 ριμπάουντ και 4 ασίστ σε 21:27 λεπτά συμμετοχής. Τον Ιούνιο του 2021, κλήθηκε στην προεπιλογή της ομάδας για το Προολυμπιακό τουρνουά του Καναδά, αλλά στις 21 του μήνα, ανακοινώθηκε πως δεν βρίσκεται στην τελική επιλογή.

## Τίτλοι-Διακρίσεις
### Συλλογικές

#### [[Ολυμπιακός Σ.Φ.Π. (καλαθοσφαίριση ανδρών)|Ολυμπιακός Πειραιώς]]
* 2x Πρωτάθλημα Ελλάδας: (2015, 2016)

### Εθνική Ελλάδος
:* Διεθνές Τουρνουά ΤΟΚ Κ16 2013: 16x16εσ Χρυσό μετάλλιο
:* Ευρωπαϊκό Πρωτάθλημα Κ16 2013: 16x16εσ Χάλκινο μετάλλιο
:* Ευρωπαϊκό Πρωτάθλημα Κ18 2015: 16x16εσ Χρυσό μετάλλιο
:* Ευρωπαϊκό Πρωτάθλημα Κ20 2016 Β΄ Κατηγορία: 16x16εσ Χάλκινο μετάλλιο
:* Ευρωπαϊκό Πρωτάθλημα Κ20 2017: 16x16εσ Χρυσό μετάλλιο

### Ατομικές

* Καλύτερη Πεντάδα στο Πρωτάθλημα Ελλάδας: (2021)
*Πιο Βελτιωμένος Παίκτης στο Πρωτάθλημα Ελλάδας: (2021)

*2x Ελληνικό All-Star Game Νέων: (2018, 2020)

## Παραπομπές


## Εξωτερικοί σύνδεσμοι
* 
* 
* Βασίλης Μουράτος στο Επίσημο site της ΚΑΕ Ολυμπιακός.
* Βασίλης Μουράτος  στο FIBA.com

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α.Ε. Ψυχικού
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Φάρου Λάρισας
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Απόλλωνα Πατρών